 Iyadoo ay soo dhowdahay bishii barakaysnayd ee Ramadaan ayaa waxaa laga dareemayaa in dalabkii xooluhu inuu kor u kacay meelo badan, iyadoo dekeddaha Berbera iyo Boosaasoo oo xudun u ah dhoofka xoolaha Soomaaliya ay tagan yihiin maraakiib door ah oo xoolo u diyaar ah inay qaadaan, waxaase baddi sayladaha waqooyiga, badhtamaha iyo koonfurta isku si saameyey xoolo yaraan ay dadku u aanaynayaan dhowr arrimood, hadaan ku hormarno dhinaca saylada Burco Aadan Jaamac Dhunkaal oo ka mid ah salaydlayda xoolaha Burco ayaa Radio Ergo u sheegay inay wakhtigaan dalab badan oo xoolaha ahi ka jiro halkaas, laakiin aysan jirin xoolo ka yimaadda dhinaca koonfureed sababo uu ku sheegay jidka oo dheer iyo qiimaha xoollaha oo isku mid ka noqday meelkasta. 